L-eks uffiċjal tal-pulizija Derek Chauvin instab ħati li qatel lil George Floyd is-sena li għaddiet. Derek Chauvin, ta' 45 sena kien iffilmjat għarkupptejh fuq għonq Floyd għal aktar minn disa' minuti. Il-filmat qajjem ħafna reazzjonijiet u protesti mad-dinja kollha kontra r-razziżmu u l-użu eċċessiv tal-forza mill-pulizija. Chauvin instab ħati fuq tliet akkużi: qtil fit-tieni grad, qtil fit-tielet grad u omiċidju. Huwa se jibqa' arrestat sakemm jiġi kkundannat u jista' jqatta' għexieren ta' snin ħabs.